Her er nyhederne til Apple Watch og Apple TV

Den altoverskyggende hovedperson under aftenens keynote var naturlig iOS 15, som vi har skrevet om i denne nyhed, men Apple havde flere godter med i posen i aften, hvor samtlige selskabets operativsystemer blev begavet med ekstra funktioner.

Blandt de mere perifere produkter er Apple TV og Apple Watch, der også blev lovet opdateringer engang i efteråret, i form af tvOS 15 og watchOS 8.

Her er nyhederne i tvOS 15 til Apple TV:

De er i virkeligheden ret hurtigt overstået …

Vil understøtte Rumlig Lyd (Spatial Audio) sammen med AirPods Pro og AirPods Max.

Lossless lyd kommer senere i år.

En ny ‘Delt med dig’-sektion viser indhold, der er, ja, blevet delt med dig.

“Hej Siri” kan bruges til at afspille indhold på tv’et (i visse lande – ikke herhjemme).

HomePod mini kan bruges som trådløse højttalere til Apple TV.

Her er nyhederne i watchOS 8:

Det sylespidse fokus på sundhed fortsætter på Apple Watch. Apple Watch-brugere får nu mulighed for at dele sundhedsdata med deres nærmeste eller et plejenetværk. For den person, der modtager disse oplysninger, vises de delte data med fremhævelse af vigtige indblik og tendenser. Desuden er der følgende opdateringer til styresystemet:

Der kan nu oprettes flere timere på samme tid.

Den besynderlige app Vejrtrækning er blevet omdøbt til Mindfulness.

Den redesignede Hjem-app i watchOS 8 giver mere praktisk adgang til tilbehør og scener, som skal bruges på bestemte tidspunkter.

Under søvntracking måles nu også åndedrætsfrekvensen.

To nye træningstyper: Tai Chi og pilates.

Fotos-urskiver kan nu inkludere dybde ved hjælp af fotos i portrættilstand.

Fotos-app’en er forbedret med fremhævede højdepunkter og minder.

Fotos kan nu deles via Beskeder og Mail direkte fra uret.

Find-app’en inkluderer nu genstande (blandt andet AirTags).

Vejr giver nu vejrudsigt for den næste time.

Always-on virker med Musik, Kort og Lommeregner.

Musik kan deles fra Apple Watch via Beskeder.

Tilgængelighed

Både tvOS 15 og watchOS 8 vil være tilgængelig til almenheden engang i september (gætter vi på), men registrerede udviklere vil kunne hente tidlige beta-udgaver allerede i dag. En offentlig betaversion vil være tilgængelig for watchOS-brugere næste måned på beta.apple.com.

Her er nyhederne til Apple Watch og Apple TV